**ORGANIZACIJA RADA U ONLINE NASTAVI OD 6. LISTOPADA 2020. DO 16. LISTOPADA 2020. ZA UČENIKE PRVOG TURNUSA**

Nastava se za odvija u virtualnim učionicama na MS Teamsu. Za eventualne probleme pristupa u virtualnu učionicu učenici i roditelji moraju se obratiti razredniku.

Upute za rad u virtualnoj učionici nalaze se na web stranici škole.

Pravila rada u virtualnoj učionici su slijedeća:

1. Učitelj dan ranije stavlja materijale za rad u virtualnu učionicu kako bi ih učenici mogli pogledati i proučiti. U vrijeme trajanja sata u virtualnoj učionici učitelji će biti dostupni učenicima za odgovore na njihova pitanja ili pojašnjenje gradiva. Učenici će dobiti rok za predaju domaće zadaće kao i uputu kako predati domaću zadaću. Način komunikacije u virtualnoj učionici određuje učitelj (chat, videopoziv i dr.)

2. Učenik se smatra prisutnim na satu ako se ulogirao u virtualnu učionicu i stavi post (like). Ukoliko se učenici iz tehničkih ili nekih drugih razloga nisu ulogirali u vrijeme trajanja virtualnog sata, dužni su se ulogirati u učionicu kasnije u toku tog dana i ostaviti poruku da su bili u učionici i da su preuzeli materijal za rad. Roditelji su dužni obavijestiti razrednika o razlozima izostanka djeteta sa nastave u virtualnoj učionici. Ukoliko se učenik ne ulogira cijeli dan i roditelj ne javi razredniku razlog zašto se nije ulogirao, razrednik je dužan kontaktirati roditelje, a izostanak se evidentira u e-dnevnik. Roditelj je dužan opravdati taj izostanak kao da učenik nije bio na nastavi.

Svaki učitelj prati redovitost pohađanja nastave za svoj predmet i o izostanku učenika obavještava razrednika.

3. Ako se učitelj ne može ulogirati u virtualnu učionicu dužan je odmah o tome obavijestiti razrednika, a razrednik učenike. Učitelj će zadatke postaviti u virtualnu učionicu čim se uspije ulogirati.

4. Učenici su se dužni pridržavati pravila Kućnog reda škole za vrijeme rada u virtualnoj učionici. Učenici koji se neće pridržavati pravila Kućnog reda škole dobit će odgovarajuću pedagošku mjeru prema Pravilniku o pedagoškim mjerama.

**Nastava će se izvoditi slijedećem rasporedu:**

**JUTARNJA SMJENA**

1. sat - 9:00 do 9:15

2. sat – 9:20 do 9:35

3. sat – 9:40 do 9:55

4. sat – 10:10 do 10:25

5. sat – 10:30 do 10:45

6. sat – 10:50 do 11:05

Vrijeme 11:15 do 11:30 je vrijeme održavanja 7. jutarnjeg sata

Vrijeme od 12:40 do 12:55 je vrijeme održavanja 0. poslijepodnevnog sata.

**POSLIJEPODNEVNA SMJENA**

1. sat - 13:00 do 13:15

2. sat – 13:20 do 13:35

3. sat – 13:40 do 13:55

4. sat – 14:10 do 14:25

5. sat – 14:30 do 14:45

6. sat – 14:50 do 15:05

U dogovoru s roditeljima, učenicima se radni materijal može slati i putem maila.

Učenici mogu učiteljima postavljati pitanja u virtualnoj učionici i izvan vremena održavanja virtualnog sata. Učitelji na ta pitanja odgovaraju u što je moguće kraćem roku, a najkasnije do idućeg zakazanog virtualnog sata.